અમદાવાદ: દેશભરની કોલેજોમાં રેગિંગની ઘટનાઓ બનતી હોય છે તેને ધ્યાનમાં રાખીને સરકારે એ‌િન્ટ રેગિંગ પોર્ટલ તેમજ મોબાઈલ એપ શરૂ કરી છે, જેમાં દેશભરની સ્કૂલ-કોલેજો, યુનિવર્સિટી, પ્રોફેશનલ ઇન્સ્ટિટ્યૂટમાં થતી રેગિંગની ફરિયાદ વિદ્યાર્થીએ ઓનલાઇન કરવી. ત્યારબાદ તે ઘટનાની તાત્કાલિક કાર્યવાહી કરવા હેલ્પ લાઈન સરકાર દ્વારા શરૂઆત કરાઇ છે. હાલમાં આ એ‌િન્ટ રેગિંગ હેલ્પલાઇન પોર્ટલ ૧૦ પ્રાદેશિક ભાષામાં હેલ્પ લાઇન સેવા ઉપલબ્ધ છે. આગામી દિવસોમાં ગુજરાતી સહિત અન્ય ભાષાનો સમાવેશ કરવામાં આવશે.